钦定古今图书集成/理学汇编/文学典/第083卷 > 蔡齐基
## 钦定古今图书集成/理学汇编/文学典/第083卷 > 蔡齐基

按《广东通志》：“齐基，字梦得，连州人。预乡荐，尝著《周易
述解》九卷，大意谓四圣作《易》，尊君卑臣，进阳退阴，无
非为天下安危治乱计。嘉定八年，授琼州户录。会吕
祖谦门人赵善谭为琼莞安抚，见其书大喜，录进之。
参政楼钥称善，由是名闻于朝。齐基尤工于诗，自谓
少从徐、张学诗得四大法门。其词翰踔厉，自成一家”，
有《集》传于世。